હિંમતનગર તાલુકાના રૂપાલ ગામની પ્રાથમિક શાળા આગળ આવેલ માંડવી ચોકમાં ગત મોડી રાત્રે ગામના જ પાંચ જેટલા લોકો એકસંપ થઈને ત્રણ સપ્તાહ અગાઉ ગણેશ વિસર્જન સમયે ગરબા રમી રહેલ બહેન-દિકરીઓની વિડીયોગ્રાફી કરી રહેલ અન્ય સમાજના શખ્સ અંગેની અદાવત રાખીને સંકેત નામના યુવક અને તેના પિતા સતીષભાઈ કેશાભાઈ પટેલ (ઉ. વ. ૪ર)ને બેરહેમીપૂર્વક માર માર્યો હતો, જેમાં સતીષભાઈનું ગળુ દબાવી દઈને તેમના શરીરના નાજુક હિસ્સાઓ ઉપર લાતોથી ગડદાપાટુનો માર મારતાં તેઓ બેહોશ થઈ જતાં તેમના પરીવારજનો તાત્કાલિક સીએચસી સેન્ટર ખાતે સારવાર માટે લઈ જવામાં આવતાં ફરજ ઉપરના તબીબે સતીષ પટેલને મૃત જાહેર કર્યા હતા.